Document ID: /roh_data/filtered/Billingualer_Corpus_interleaved-de-rm.jsonl.gz/1124

This is a text translated from German to Rumantsch Grischun.
Kommission für Wirtschaft, Abgaben und Staatspolitik befürwortet Neuregelung der Regierungs- und Verwaltungsorganisation

Die grossrätliche Kommission für Wirtschaft, Abgaben und Staatspolitik hat anlässlich ihrer Sitzung vom 4. Mai 2006 die Botschaft der Regierung zur Neuregelung der Regierungs- und Verwaltungsorganisation behandelt. Die Kommission, welche unter dem Vorsitz von Ernst Nigg steht, beantragt dem Grossen Rat einstimmig, auf die Vorlage einzutreten. An der Sitzung anwesend war auch Regierungspräsident Claudio Lardi.

Wie die Regierung in ihrer Botschaft schreibt, ist die Organisation von Regierung und Zentralverwaltung heute im Wesentlichen in der Geschäftsordnung für die Regierung und in diversen regierungsrätlichen Verordnungen und Beschlüssen geregelt. Ein erster Grund für die nun beabsichtigte Neuregelung der Regierungs- und Verwaltungsorganisation bildet die neue Kantonsverfassung des Kantons Graubünden, welche vorsieht, dass verschiedene Bestimmungen der Geschäftsordnung aufgrund ihrer Wichtigkeit der Gesetzesform bedürfen. Weiterer Anlass für die Neuregelung der Regierungs- und Verwaltungsorganisation gibt die von der Regierung beschlossene Reorganisation der kantonalen Verwaltung. Vorgesehen ist eine teilweise Neuzuteilung der Aufgabenbereiche auf die Departemente und eine entsprechende neue departementale Unterstellung von verschiedenen Ämtern.

Die Organisation von Regierung und Verwaltung soll neu grundsätzlich in zwei Erlassen geregelt werden, einem Regierungs- und Verwaltungsorganisationsgesetz und einer Regierungs- und Verwaltungsorganisationsverordnung. Gemäss regierungsrätlicher Botschaft beschränkt sich der Entwurf des genannten Gesetzes darauf, die Grundzüge der Organisation von Regierung und Verwaltung festzulegen. Auch dies entspricht den Vorgaben der neuen Kantonsverfassung, welche der Regierung bei der Organisation der Verwaltung mehr Kompetenzen einräumt. Insbesondere obliegt der Regierung von Verfassung wegen die Regelung der Aufgabenbereiche der Departemente auf dem Verordnungswege.

Die Regierungs- und Verwaltungsorganisationsverordnung bildet nicht Gegenstand der Revisionsvorlage und damit der Beratung im Grossen Rat.

Nach eingehender Beratung der Vorlage folgte die Kommission schliesslich in allen Punkten den Anträgen der Regierung und verabschiedete die Botschaft der Regierung einstimmig zuhanden des Grossen Rates.

Der Grosse Rat wird sich in der Junisession 2006 mit der Vorlage befassen.

Auskunftsperson:

Ernst Nigg, Präsident Kommission für Wirtschaft, Abgaben und Staatspolitik, Tel. 081 307 36 36

Gremium: Kommission für Wirtschaft, Abgaben und Staatspolitik

Quelle: dt Kommission für Wirtschaft, Abgaben und Staatspolitik

Data: 12.05.2006

La cumissiun per economia, taxas e politica da stadi beneventa la nova regulaziun da l'organisaziun da la regenza e da l'administraziun

A chaschun da sia sesida dals 4 da matg 2006 ha la cumissiun per economia, taxas e politica da stadi dal cussegl grond tractà la missiva da la regenza tar la nova regulaziun da l'organisaziun da la regenza e da l'administraziun. La cumissiun che stat sut il presidi dad Ernst Nigg propona unanimamain al cussegl grond d'entrar en il project. Il president da la regenza Claudio Lardi è er stà preschent a la sesida.

Co che la regenza scriva en sia missiva vegn l'organisaziun da la regenza e da l'administraziun centrala reglada oz per gronda part en l'urden da gestiun da la regenza ed en diversas ordinaziuns ed en divers conclus da la regenza. In emprim motiv per la nova regulaziun da l'organisaziun da la regenza e da l'administraziun è la nova constituziun dal chantun Grischun che prevesa che tschertas disposiziuns da l'urden da gestiun basegnan - pervi da lur impurtanza - la furma d'ina lescha. In ulteriur motiv per reglar da nov l'organisaziun da la regenza e da l'administraziun è la reorganisaziun da l'administraziun chantunala ch'è vegnida concludida da la regenza. Previs èsi ch'ils champs d'incumbensas vegnian per part repartids da nov als departaments e che differents uffizis vegnian correspundentamain a midar departament.

L'organisaziun da la regenza e da l'administraziun duai ussa vegnir reglada da princip en dus relaschs, en ina lescha davart l'organisaziun da la regenza e da l'administraziun ed en in'ordinaziun davart l'organisaziun da la regenza e da l'administraziun. Tenor la missiva da la regenza sa restrenscha il sboz da la lescha menziunada al fatg da fixar ils princips da l'organisaziun da la regenza e da l'administraziun. Quai correspunda er a las prescripziuns da la nova constituziun chantunala che dat dapli cumpetenza a la regenza en l'organisaziun da l'administraziun. Sin basa da la constituziun ha la regenza spezialmain la cumpetenza da reglar ils champs d'incumbensa dals departaments tras in'ordinaziun. L'ordinaziun davart l'organisaziun da la regenza e da l'administraziun n'è betg object dal project da revisiun e pia er betg object da discussiun en il cussegl grond.

Suenter avair discutà detagliadamain il project ha la cumissiun finalmain suandà en tut ils puncts las propostas da la regenza ed ha deliberà la missiva da la regenza unanimamain per mauns dal cussegl grond.

Il cussegl grond vegn a tractar quest project durant la sessiun da zercladur 2006.

Persuna che dat infurmaziuns:

Ernst Nigg, president da la cumissiun per economia, taxas e politica da stadi, tel. 081 307 36 36

Gremi: cumissiun per economia, taxas e politica da stadi

Funtauna: rg cumissiun per economia, taxas e politica da stadi

Data: 12.05.2006